Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: panaszos kérelmére nem válaszolt, megsértette az államigazgatási eljárás általános szabályairól szóló 1957. évi IV. törvény
Paragraph Index: 752

panaszos kérelmére nem válaszolt, megsértette az államigazgatási eljárás általános szabályairól szóló 1957. évi IV. törvény azon rendelkezését, mely szerint a közigazgatási szerv a hatáskörébe tartozó ügyben az illetékességi területén köteles eljárni. Megállapította továbbá, hogy az említett törvény rendelkezéseit akkor is megsértette az önkormányzat, amikor az ügyfél két kérelmére nem határozattal, hanem tájékoztató levéllel, illetve szóbeli tájékoztatással válaszolt, hiszen a közigazgatási szerv mind az ügy érdemében, mind az eljárás során eldöntendő kérdésekben határozatot köteles hozni. Az állampolgári jogok országgyűlési biztosa általános helyettese megállapította, hogy az ügyfél kérelmének válasz nélkül hagyása és a kérelmekre határozat helyett tájékoztató levéllel történő válaszadás az Alkotmányban biztosított jogorvoslathoz való joggal és a jogállamiság alkotmányos elvéből fakadó jogbiztonság követelményével összefüggésben okozott visszásságot. Megállapította továbbá a szociális biztonsághoz való jog sérelmét is, hiszen a panaszos rendszeres szociális segély iránti kérelmére végső soron csak szóban kapott választ, ami nem garantálja, hogy az önkormányzat megvizsgálta a rendszeres szociális segélyezés feltételeit. A feltárt visszásságok orvoslása és jövőbeni elkerülése érdekében az állampolgári jogok országgyűlési biztosa általános helyettese kezdeményezte, hogy az önkormányzat tartsa be

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes